મધ્યસ્થ સમિતિના ચાળીસ સભ્યોને ચૂંટી કાઢવા માટે ઉમેદવારી કરવા ઇચ્છનારને ‘પરબ’ના માધ્યમથી જ ઇજન આપવામાં આવે છે. વર્તમાન સમિતિની ચાર વર્ષની મુદત આગામી ડિસેમ્બરમાં સમાપ્ત થશે. તેના ઠીક પાંચ-છ મહિના પહેલા નવી સમિતિનું ગઠન કરવા માટે પ્રક્રિયા હાથ ધરવામાં આવે છે. આ વર્ષે ‘પરબ’ના જૂન – 2013ના અંકમાં પ્રમુખપદ, મધ્યસ્થ સમિતિ અને કાર્યવાહક સમિતિ માટે ચૂંટણી યોજવાની સત્તાવાર જાહેરાત કરી તે માટેનો કાર્યક્રમ છાપવામાં આવ્યો. પરિષદના આજીવન સભ્ય કે સતત ત્રણ વર્ષ સુધી સામાન્ય સભ્યપદ જાળવી રાખનાર ઉમેદવારી કરી શકે છે તેમ મતદાનમાં પણ ભાગ લઈ શકે છે. એ રીતે 1 જાન્યુઆરી 2014થી 31 ડિસેમ્બર 2017ની આગામી ચાર વર્ષની મુદત માટે મધ્યસ્થ સમિતિની યોજાયેલી ચૂંટણીમાં આ વખતે બાસઠ (62) ઉમેદવારો મેદાનમાં હતા.